**Risikovurdering av arrangementer**

Risikovurdering kan omfatte punktene beskrevet i tabellen under.

|  |  |  |
| --- | --- | --- |
| **Risikofaktor** | **Vurdering** | **Risikoreduserende tiltak** |
| **Epidemiologisk situasjon** |  |  |
| **Smittespredning av covid-19 lokalt/regionalt/nasjonalt** | Ved høy smittespredning er det større risiko for smitte ved arrangementer | Avlyse/ utsette  Vurdere digitalt arrangement  Redusere antall deltakere / arrangementets størrelse |
| **Hvem er deltaker?** |  |  |
| **Antall deltakere / utøvere / publikum**  *Eventuelle avstandskrav og nasjonale /lokale begrensninger for antall deltakere må overholdes.* | Et stort antall ubeskyttede deltakere/utøvere/publikum og tett kontakt øker risiko for smitte. | Begrense antall deltakere.  Dele opp deltakerne i grupper som holdes adskilt i tid og/eller rom.  Regulere publikumsområder (øke antall toaletter, bruke flere innganger osv.) |
| **Deltakere fra ulike geografiske områder** | Risiko for introduksjon av smitte til kommunen/ landet der arrangementet finner sted øker ved deltakelse fra områder med større smittespredning.  Potensiale for smittespredning til større områder. | Vurdere lokalt arrangement  Plan for håndtering av personer som er syke |
| **Deltakere i risikogrupper** | Økt individuell risiko | Avlyse/ utsette  Vurdere digitalt arrangement  Redusere antall deltakere / arrangementets størrelse |
| **Personer i samfunnskritiske funksjoner** | Økt risiko for driftsproblemer i viktige samfunnsfunksjoner knyttet til økt sykefravær | Avlyse/ utsette  Vurdere digitalt arrangement  Redusere antall deltakere / arrangementets størrelse |
| **Type arrangement** |  |  |
| **Varighet av arrangementet** | Langvarige arrangementer vil kunne øke sannsynlighet for smittespredning. Overnatting på felles rom kan medføre økt risiko for smitte | Vurdere å korte ned arrangementet  Vurdere innkvartering på enkeltrom |
| **Innendørs eller utendørs arrangement** | Det er større smitterisiko ved innendørs arrangementer enn utendørs | Vurder om hele eller deler av arrangementet kan holdes utendørs |
| **Åpent arrangement** **/ pop-up arrangement** | Usikkerhet om antall deltakere m.m. | Kartlegge og estimere antall  Begrense antall deltakere hvis relevant |
| **Arrangement som foregår på flere steder** | Økt risiko for smittespredning til flere lokalmiljøer | Begrense antall lokalisasjoner  Begrense kontakt med lokalbefolkningen - kan være aktuelt i enkelte tilfeller |
| **Type aktivitet** | Sang, roping, høyintensitetstrening etc kan medføre økt smitterisiko | Større lokale/økt avstand |
| **Andre forhold** |  |  |
| **Matservering / alkoholservering** | Matserveringssteder er ofte forbundet med tett kontakt. Alkoholservering kan redusere etterlevelse av smitteverntiltak. | Øke kapasitet og/eller antall serveringssteder og spiseplasser  Eventuelt avvikle serveringstilbudet  Vurdere å avvikle alkoholservering  Hygienetiltak |
| **Lokaler** | Tette trange lokaler med dårlig ventilasjon kan innebære økt smitterisiko | Større lokale hvis mulig  Mulighet for bedre ventilasjon eller lufting |
| **Toaletter** | Mulighet for kø/trengsel | Økt kapasitet  Hygienetiltak |
| **Transport** | Transport til og fra arrangementer kan være forbundet med smitterisiko på grunn av tett kontakt/ trengsel | Sikre god planlegging  Øke kapasitet på transport |